कमजोर छात्र-छात्राओं के लिए आयोजित होंगे नि:शुल्क रात्रि क्लास
धनबाद | मनोरमनगर कला भवन के पीछे स्थित विद्या मंदिर संस्थान ने आर्थिक रूप से कमजोर वर्ग के छात्रों के लिए पॉलिटेक्निक प्रवेश परीक्षा की तैयारी कराने की एक अनूठी पहल की है। शहर के साथ-साथ सुदूर इलाके के छात्रों के लिए विद्या मंदिर में रात्रि सात बजे से सुबह छह बजे तक तैयारी करने का मौका मिलेगा। सुनने में अटपटा जरूर लग रहा होगा, लेकिन सच यही है। धनबाद में ऐसा पहली हो रहा है। यह नि:शुल्क होगा। संस्थान के निदेशक मनोज सिंह ने बताया कि हर शनिवार को रात में कक्षाएं चलेंगी। शुरुआत चार मार्च यानी शनिवार से हो रही है। मनोज सिंह वहां लगातार 11 घंटे तक पॉलिटेक्निक की तैयारी कराएंगे। अप्रैल में होने वाली पॉलिटेक्निक प्रवेश परीक्षा तक ये कक्षाएं चलेंगी।
hin_Deva hin_Deva